Majanduse põhjaliku ümberstruktureerimise  tõttu tekkis Eestis rahvusvahelise kokkuleppe kohaselt baasaastaks valitud 1990. a heitkoguste tasemega võrreldes märkimisväärne KHG heitkoguste vähenemine. Lisandus säästumeetmete rakendamine energiakasutuses, taastuvate energiaallikate, peamiselt puidu ja puidutöötlemisjäätmete utiliseerimise ja tänapäevaste tehnoloogiate kasutusele võtmine, alternatiivsete energiatootmisviiside juurutamine jm, mis koos summaarse energiatarbe märgatava vähenemisega kõikides majandussektorites on vähendanud ka KHG  heitkoguseid. Seetõttu jääb Eestil KHG lubatud heitkoguste ühikuid üle ning oleme riikidevahelisel KHG heitkogustega kauplemise turul potentsiaalne müüja.